**Yunit 1 Ang Mabuting Bata**

**Aralin 4**

**Batang Mapangalaga sa Kalikasan**

Pahina 46-58; Dalawang araw

**MGA LAYUNIN NG LEKSIYON AT KATUMBAS NA K-12 KOMPETENSI**

|  |  |
| --- | --- |
| Layunin | K – 12 Kompetensi |
| * Nasasagot ang mga tanong na sino, ano, saan, at bakit sa napakinggang kuwento * Nakikilala ang mga tunog na bumubuo sa pantig ng mga salita * Nakapagpapalit at nakapagdaragdag ng mga tunog upang makabuo ng bagong salita * Nasasabi ang pagkakaiba at pagkakatulad ng pantig/salita * Nakasusulat sa kabit-kabit na paraan na may tamang laki at layo sa isa't isa ang mga salita * Napagsusunod-sunod ang mga salita batay sa alpabeto (unang dalawang letra) * Naipamamalas ang paggalang sa ideya at kultura ng may akda ng tekstong napakinggan o nabasa | * F2PN-Id-1.3.1 * F2KP-Id-5​ * F2KP-Ib-g-6 * F2PP-Ib-6 * F2PU-Id-f-3.1 * F2PE-Id-1.1 * F2PL-0a-j-3 |

**MGA ESENSIYAL NA KATANUNGAN**

* Sa tingin ninyo, ano-ano ang maaaring gawin ng tao upang mabigyang-lunas ang suliranin sa pagkasira ng kapaligiran?​
* Ano ang maaaring mangyari kung hindi ito masosolusyunan?

**TEKNOLOHIYA AT MGA SANGGUNIAN**

* aklat na *Wikang Sarili 2*

**MGA KAGAMITAN**

* *​​﻿​﻿​​​nakarekord na kuwentong "Kaya Pa Bang Ayusin ang Nasira Na?"*
* *​sound system/speaker*
* *activity card ​*

**BANGHAY ARALIN**

***Unang Araw***

*Pagganyak*

1. Itanong sa mga mag-aaral ang mga tanong na nakalista sa *Simulan* sa pahina 46 ng batayang aklat. Tumawag ng ilang mag-aaral para sumagot.
2. Ipabasa sa mga mag-aaral ang talatang nakasulat sa *Basahin*sa pahina 46. Ipapansin rin ang dalawang larawan na nasa pahina. Hikayatin ang mga mag-aaral na sabihin kung ano ang kahulugan nito para sa kanila.

*Paglinang*

1. ​Ipaalam sa mga mag-aaral na muli silang makikinig ng kuwento. Sabihin ang pamagat nito ("Kaya Pa Bang Ayusin ang Nasira Na?").
2. Itanong sa kanila kung ano ang pagkakaunawa nila sa pamagat ng kuwento. *Itanong*: Ano-ano ang nais ninyong malaman sa kuwentong pakikinggan ngayon? Tumawag ng ilang mag-aaral para sumagot.
3. Bago iparinig ang kuwento, pasagutan sa mga mag-aaral ang gawain sa *Palawakin* sa mga pahina 49 at 50 upang magkaroon sila ng ideya sa kahulugan ng ilang salita na ginamit sa kuwento.
4. Himukin ang mga mag-aaral na basahin nang tahimik ang kuwento habang pinakikinggan ang nakarekord na bersiyon nito.
5. Talakayin ang kuwento sa pamamagitan ng pagsagot sa mga katanungan sa *Talakayan* at *Palalimin*sa mga pahina 50 hanggang 52.

*Paglalagom*

1. ​Hatiin ang klase sa tatlong pangkat. Isulat sa activity card ang gagawin ng bawat pangkat at ibigay ito sa kanila.
   1. *Unang pangkat* – Gumawa ng islogan tungkol sa pangangalaga ng kapaligiran.
   2. *Ikalawang pangkat* – Gumawa ng awit tungkol sa kung paano dapat pangalagaan ang kalikasan.
   3. *Ikatlong pangkat* – Iguhit ang bahagi ng kuwento na ayaw mong mangyari. Ipaliwanag sa klase kung bakit ayaw mo itong mangyari.
2. Bigyan ng panahon ang bawat pangkat para makapaghanda.
3. Tawagin ang bawat pangkat para ipakita sa klase ang kanilang gawa. Bigyan ng komento ang ginawa ng mga mag-aaral.

***Ikalawang Araw***

*Balik-aral*

1. *​*Balikan ang ginawa ng bawat pangkat.
   1. Talakayin ang mensahe ng islogan ng unang pangkat.
   2. Pag-usapan kung ano ang nais ipaabot ng awit ng ikalawang pangkat.
   3. Magbigay ng komento tungkol sa iginuhit ng ikatlong pangkat.

*Pag-uugnay*

1. *Itanong*: Ano ang nais ipabatid ng kuwentong ito sa mga katulad ninyong bata? Naramdaman ba ninyo ang mensahe ng kuwento? Paano ninyo mapatutunayan sa may-akda na ang kanyang kuwento ang may kabuluhan sa inyo?
2. Tumawag ng ilang mag-aaral para sumagot.
3. Isulat sa pisara ang sumusunod na mga salita na ginamit sa kuwento. Ipabasa ang mga ito sa mga mag-aaral.
4. sumagot
5. nalito
6. makikita
7. masaya
8. nagsisiga
9. Itanong sa mga mag-aaral ang sumusunod:
   1. Paano ninyo binibigkas ang mga salita?
   2. Ano ang bumubuo sa salita?
   3. Ano ang tunog na bumubuo sa bawat salita?
10. Talakayin ang nakasaad sa Alamin sa mga pahina 52 hanggang 55.
11. Pasagutan sa mga mag-aaral ang gawain sa Kaya Mo Ito sa pahina 55. Pagkatapos, sabihin ang mga sagot at ipaliwanag kung bakit ito ang mga tamang sagot para sa lalong ikalilinaw ng aralin.
12. Pagkatapos maipaliwanag, pasagutan ang mga pagsasanay sa Gawin Mo sa mga pahina 56 at 57.

*Paglalagom*

1. ​﻿Hayaang ang mga mag-aaral ang magbigay ng paglalahat sa pamamagitan ng pagsagot sa mga tanong na gagabay upang mabanggit nila ang nakasaad sa*Tandaan*sa pahina 55.
2. Pasagutan ang gawain sa *Magsanay Pa* sa pahina 57.
3. Ipagawa rin ang pagsasanay sa *Pagsulat at Pagbaybay* sa pahina 58.
4. Pasagutan sa mga mag-aaral ang gawain sa *Gamitin* sa pahina 58. Ibigay ito bilang takdang gawain.